**K O R R A L D U S**

**Haapsalu 21. mai 2025 nr 473**

Metsateedele kohanime ja teeregistri numbri määramine

(Varsakabja tee ja Hundinuia tee)

Riigi Metsmajandamise Keskus esitas Haapsalu Linnavalitsusele taotluse metsateedele kohanime ja teeregistri numbri määramiseks, kuna soovib 2024. aastal riigimetsa majandamiseks ehitatud järgmised metsateed teeregistris registreerida:

1. tee asukoht: Kadaka küla, Haapsalu linn, Lääne maakond, Haapsalu metskond 168 (67401:001:0653) ja Haapsalu metskond 141 (67401:011:0156). Tee pikkus ~0,54 km;

2. tee asukoht: Kabrametsa küla, Haapsalu linn, Lääne maakond, Haapsalu metskond 152 (67401:001:0656). Tee pikkus ~0,40 km.

Juhindudes kohanimeseaduse § 5 lg 1 p 3, § 5 lg 4, § 6 lg 1, § 6 lg 2 ja § 6 lg 8, ehitusseadustiku § 93 lg 1, Vabariigi Valitsuse 07.01.2016 määruse nr 1 „Teeregistri põhimäärus“ § 14 lg 2 Haapsalu Linnavolikogu 27.04.2018 otsusest nr 60 „Volituste andmine“, Haapsalu linna põhimääruse § 46 lg 1 p 2 ja haldusmenetluse seadusest, Haapsalu Linnavalitsus

**k o r r a l d a b:**

1. Määrata Lääne maakonnas Haapsalu linnas Kadaka külas asuvale metsateele kohanimi Varsakabja tee, teeregistri number 1840051ja ruumikuju vastavalt korralduse lisale 1.
2. Määrata Lääne maakonnas Haapsalu linnas Kabrametsa külas asuvale metsateele kohanimi Hundinuia tee ja teeregistri number 1840052 ning ruumikuju vastavalt korralduse lisale 2.
3. Korraldus jõustub teatavakstegemisest.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Tõnu Parbus /allkirjastatud digitaalselt/

Aselinnapea linnapea ülesannetes

Erko Kalev

Linnasekretär